[{"text_idx": "#000003", "text": "Loe katkendit uuest \"Loheta\u0308toveeringuga tu\u0308druku\" raamatust"}, {"text_idx": "#000004", "text": "7. septembril ilmus kogu maailmas Millenniumi-sarja viies raamat \"Mees, kes otsis oma varju\", mis ko\u0303neleb riigipoolsest u\u0308lekohtust ja mineviku varjudest Lisbeth Salanderi lapsepo\u0303lves. Tegemist on David Lagercrantzi teise raamatuga ko\u0303nealuses sarjas, millele pani aluse Stieg Larsson. Avaldame katkendi raamatu algusest."}, {"text_idx": "#000006", "text": "Lisbeth Salander kannab karistust Flodberga naistevanglas, kus ta tunneb end vo\u0303rdlemisi turvaliselt ja teeb ko\u0303ik selleks, et va\u0308ltida konflikte teiste kinnipeetavatega. Flodberga on aga vangla, mis on langenud ta\u0308ielikult vangide kontrolli alla. Kui Lisbeth kaitseb u\u0308ht noort Bangladeshist pa\u0308rit naist, satub ta kohe vastamisi vangla mitteametliku juhi Benitoga."}, {"text_idx": "#000007", "text": "Vanglasse tuleb Lisbethile ku\u0308lla Holger Palmgren, kelle ka\u0308sutusse jo\u0303udnud dokumendid heidavad uut valgust naisele lapsepo\u0303lves ra\u0308igelt liiga teinud sotsiaalsu\u0308steemile. Seeja\u0308rel palub Lisbeth Mikael Blomkvisti abi va\u0308ikese taustauuringu la\u0308biviimiseks. Ta palub Mikaelil aidata kontrollida Leo Mannheimeri, u\u0308he Stockholmi pealtna\u0308ha maineka bo\u0308rsimaakleri tegevust."}, {"text_idx": "#000008", "text": "Kuidas on edukas noormees seotud Lisbethi minevikuga? Ja kuidas saab Lisbeth hakkama vanglas, kus vastasseis Benito ja tema kambaga muutub pa\u0308ev-pa\u0308evalt u\u0308ha plahvatusohtlikumaks? Nagu ikka, seisab ta ebao\u0303iglusele otsustavalt vastu ning selgitab va\u0308lja to\u0303e. U\u0308ksko\u0303ik mis hinnaga."}, {"text_idx": "#000009", "text": "Lisbeth Salander tuli pa\u0308rast jo\u0303usaalitrenni dus\u030ci alt, kui osakonnajuhataja Alvar Olsen ta koridoris kinni pidas. Vangivalvur kukkus lobisema. Ta vo\u0303is olla koguni natuke erutatud. Mees vehkis a\u0308gedalt ka\u0308tega ja lehvitas mingite paberitega. Ent Lisbeth ei kuulnud tema jutust so\u0303nagi. Kell oli 19.30."}, {"text_idx": "#000010", "text": "19.30 oli Flodbergas ko\u0303ige hullem aeg. Rappuv kaubarong mo\u0308o\u0308dus ko\u0303rvulukustava mu\u0308rinaga, seinad va\u0308risesid, kostis vo\u0303tmete ko\u0303linat ja o\u0303hus oli tunda higi ning parfu\u0308u\u0308mi lo\u0303hna. U\u0308helgi teisel kellaajal ei olnud vangla nii ohtlik kui kell 19.30. Sel ajal, rongimu\u0308ra ja kongiuste sulgemisele eelneva segaduse taustal, toimusid ko\u0303ige hullemad ru\u0308nnakud. Lisbeth Salanderil oli kombeks sel kellaajal osakonnast pilk u\u0308le libistada ja kahtlemata polnud see juhus, et samal hetkel ma\u0308rkas ta Faria Kazit."}, {"text_idx": "#000011", "text": "Faria Kazi oli pa\u0308rit Bangladeshist, ta oli noor ja ilus ning istus parajasti neist vasakule ja\u0308a\u0308vas kongis. Ehkki Lisbeth na\u0308gi vaid tema na\u0308gu, polnud mingit kahtlust, et neiule jagati ko\u0303rvakiile. Pea vankus mitu korda ja kuigi lo\u0308o\u0308gid polnud tugevad, mo\u0303jusid need kuidagi rituaalselt ja harjumuspa\u0308raselt. Mis see ka ei olnud, oli see toimunud juba pikemat aega. Seda oli aru saada ahistamisaktist endast ja sellele ja\u0308rgnevast reaktsioonist. Oli kaugelt na\u0308ha, et kaua kestnud mo\u0308o\u0308dapa\u0308a\u0308smatu alandamine oli murdnud igasuguse vastupanu."}, {"text_idx": "#000012", "text": "Ka\u0308ed ei pu\u0308u\u0308dnud ko\u0303rvakiile to\u0303rjuda, pilgus puudus u\u0308llatus, sellest vo\u0303is va\u0308lja lugeda ainult vaikset, na\u0308rivat o\u0303udu. Faria Kazi elas terroris. Lisbethile piisas selle taipamiseks ainuu\u0308ksi neiu ilme uurimisest, ja see klappis ka ko\u0303ige muuga, mida ta oli vanglas veedetud na\u0308dalate jooksul ta\u0308hele pannud."}, {"text_idx": "#000013", "text": "\"Vaata,\" u\u0308tles ta ja osutas Faria kambri poole."}, {"text_idx": "#000014", "text": "Aga kui Alvar Olsen ringi po\u0308o\u0308ras, oli ko\u0303ik juba mo\u0308o\u0308das ning siis tegi Lisbeth minekut, astus oma kongi ja lu\u0308kkas ukse kinni. Va\u0308ljast kostis ha\u0308a\u0308li ja summutatud naeru ning kaubarongi mu\u0308ra ja rappumist, mis ei tahtnud kuidagi lo\u0303ppeda. Tema ees oli la\u0308ikiv kraanikauss ja kitsas voodi, raamaturiiul ja kirjutuslaud kvantmehaanika arvutustega. Kas peaks ja\u0308tkama to\u0308o\u0308d nende kallal ja tegelema stringiteooria ning kvantgravitatsiooniga? Ta vaatas oma ka\u0308tt. Ta hoidis midagi pihus."}, {"text_idx": "#000015", "text": "Samad paberid, millega Alvar a\u0308sja oli vehkinud, ja ko\u0303igest hoolimata tekkis temas pisuke uudishimu. Ent see oli jama, mingi intelligentsustest, esimese leheku\u0308lje u\u0308laservas oli kaks kohviplekki. Ta turtsatas po\u0303lglikult."}, {"text_idx": "#000016", "text": "Ta vihkas igasugust kaalumist ja mo\u0303o\u0303tmist, niisiis lasi ta paberid ka\u0308est lahti, need lendlesid betoonpo\u0303randale lehvikuna laiali. Hetkeks unustas ta need ta\u0308iesti ja mo\u0303tles uuesti Faria Kazi peale. Lisbeth polnud kordagi na\u0308inud, kes teda lo\u0308o\u0308b. Ometi teadis ta vastust. Sest ehkki Lisbeth alguses ei hoolinud siin toimuvast, haaras vanglaelu teda tahtmatult endasse, samm-sammult o\u0303ppis ta lugema na\u0308htavaid ja na\u0308htamatuid ma\u0308rke ning mo\u0303istis lo\u0303puks, kes tegelikult osakonda juhib."}, {"text_idx": "#000018", "text": "Pa\u0308eviti hoidis Benito muidugi madalat profiili ja ka\u0308itus peaaegu mustervangina. Ent pa\u0308rast varast o\u0303htuso\u0308o\u0308ki, kui kinnipeetavad vo\u0303isid trenni teha vo\u0303i oma la\u0308hedastega kohtuda, vo\u0303ttis ta vo\u0303imu, ja mitte u\u0308helgi muul hetkel o\u0308o\u0308pa\u0308evast polnud tema terrorivo\u0303im nii suur kui nu\u0308u\u0308d, enne o\u0303htust uste lukustamist. Vangid hulkusid kongide vahet, sosistati a\u0308hvardusi ja lubadusi ning Benito kamp hoidis u\u0308hele poole, nende ohvrid aga teisele poole."}, {"text_idx": "#000019", "text": "Loomulikult oli see suur skandaal, et Lisbeth Salander siin viibis vo\u0303i u\u0308lepea vanglas istus. Ent asjade seis oli olnud talle ebasoodne ja to\u0303tt-o\u0308elda polnud ta selle vastu ka kuigi veendunult vo\u0303idelnud. Tema jaoks oli see ko\u0303ik pigem idiootlik vahepala ja ta oli tu\u0308kk aega arvamusel, et vo\u0303ib sama ha\u0308sti istuda vanglas kui kuskil mujal."}, {"text_idx": "#000020", "text": "Talle ma\u0308a\u0308rati kaks kuud vabadusekaotust omavoli ja u\u0308hiskonnaohtliku ka\u0308itumise eest, kuna ta oli segatud professor Frans Balderi mo\u0303rvale ja\u0308rgnenud draamasse, mille ka\u0308igus ta omal algatusel peitis kaheksa-aastast autistlikku poissi ja keeldus koosto\u0308o\u0308st politseiga, olles po\u0303hjendatult veendumusel, et uurimisru\u0308hmas on infoleke. Keegi ei kahelnud, et oma fantastilise panusega pa\u0308a\u0308stis ta lapse elu. Ometi juhtis peaprokuro\u0308r Richard Ekstro\u0308m protsessi tema vastu a\u0308a\u0308rmise paatosega ja kohus asus lo\u0303puks prokuro\u0308ri poolele, ehkki u\u0308ks kaasistujatest ja\u0308i erinevale seisukohale ja Lisbethi advokaat Annika Giannini tegi hiilgavat to\u0308o\u0308d. Aga kuna Annika ei saanud Lisbethilt kuigi palju abi, kahanesid tema s\u030cansid olematuks."}, {"text_idx": "#000021", "text": "Lisbeth vaikis jonnakalt terve kohtuprotsessi aja ja keeldus edasi kaebamast. Ta tahtis kogu tsirkuse vo\u0303imalikult kiiresti selja taha ja\u0308tta ja sattus, nagu oligi oodata, Bjo\u0308rnga\u0308rda Ga\u030ardi avavanglasse, kus tal oli u\u0308snagi palju vabadusi. Seeja\u0308rel saabus aga signaal teda a\u0308hvardavast ohust, tema vaenlasi arvestades polnud see sugugi ootamatu, ja seepa\u0308rast viidi ta u\u0308le Flodberga turvaosakonda."}, {"text_idx": "#000022", "text": "See polnud o\u0303igupoolest kuigi imelik. Lisbeth paigutati ku\u0308ll riigi ko\u0303ige raskemate naiskurjategijate hulka, ent ta ise ei vaielnud sellele vastu. Teda u\u0308mbritsesid pidevalt vangivalvurid ja oli to\u0303si, et osakonnas ei olnud juba aastaid ette kantud u\u0308hestki ahistamisest ega va\u0308givallateost. Personalil oli ette na\u0308idata koguni u\u0308sna muljetavaldav statistika rehabiliteeritud kinnipeetavate kohta, ehkki see statistika pa\u0308rines ta\u0308ies ulatuses ajast enne Benito Anderssoni saabumist."}, {"text_idx": "#000023", "text": "Lisbeth sattus juba alguses silmitsi mitmete provokatsioonidega, seegi polnud eriline u\u0308llatus. Ta oli kuulus vang, peale meedia teati teda ka kuulujuttude ja allilma sisemiste infokanalite kaudu. Vaid mo\u0303ni pa\u0308ev tagasi oli Benito isiklikult surunud talle pihku sedeli ku\u0308simusega: so\u0303ber vo\u0303i vaenlane? Ent selle sedeli viskas Lisbeth juba minuti pa\u0308rast minema \u2013 peamiselt ku\u0308ll seeto\u0303ttu, et tal kulus umbes viisku\u0308mmend kaheksa sekundit, enne kui ta viitsis seda u\u0308ldse lugedagi."}, {"text_idx": "#000024", "text": "Teda ei huvitanud vo\u0303imuvo\u0303itlused ja so\u0303prussidemed. Ta keskendus vaatlemisele ja o\u0303ppimisele, ja nu\u0308u\u0308dseks teadis ta juba piisavalt. Nu\u0308u\u0308d vahtis ta tu\u0308hja pilguga raamaturiiulile rivistatud kvantva\u0308ljateooriat ka\u0308sitlevaid teadusto\u0308id, need olid saabunud eritellimusel enne tema vanglasse sattumist. Vasakul pool riidekapis oli kaks komplekti kinnipidamiskoha ro\u0303ivaid, rinnal ma\u0308rk KH \u2013 Kriminaalhooldus \u2013, aluspesu ja kaks paari sporditosse. Seinad olid tu\u0308hjad, seal polnud ainsatki fotot ega va\u0308himatki meenutust elust va\u0308ljaspool mu\u0308u\u0308re. U\u0308mbruse vastu tundis ta sama va\u0308he huvi nagu kodus Fiskargatanil."}, {"text_idx": "#000025", "text": "Koridoris hakati kambriuksi kinni panema ja tavaliselt ta\u0308hendas see tema jaoks vabanemist. Kui ha\u0308a\u0308led vaikisid ja osakonnas rahulikuks ja\u0308i, su\u0308venes Lisbeth enamasti matemaatikasse, pu\u0308u\u0308des u\u0308hendada kvantmehaanikat ja relatiivsusteooriat, ning unustas seejuures ko\u0303ik muu. Ent ta\u0308nane o\u0303htu oli teistsugune. Lisbeth oli a\u0308rritatud, ja mitte u\u0308ksnes Faria Kazi ru\u0308ndamise vo\u0303i vanglas valitseva korruptsiooni to\u0303ttu."}, {"text_idx": "#000026", "text": "Po\u0303hjuseks oli tal kuus pa\u0308eva varem ku\u0308las ka\u0308inud Holger Palmgren, tema endine eestkostja ajast, mil ta o\u0303igussu\u0308steemi meelest polnud vo\u0303imeline enda eest ise hoolt kandma. Ku\u0308laska\u0308ik iseenesest oli paras draama. Tavaliselt ei ka\u0308inud Holger kunagi kodust va\u0308ljas, ta oli ta\u0308iesti so\u0303ltuv hooldajatest ja abilistest, kes tema eest Liljeholmeni korteris hoolitsesid. Ent ta no\u0303udis tungivalt vo\u0303imalust vanglasse tulla, so\u0303itis invataksoga kohale ja saabus ratastoolis ning hapnikumaskis hingeldades.Sellest hoolimata oli kohtumine tore. Holger ja Lisbeth ra\u0308a\u0308kisid vanadest aegadest, Holger oli sentimentaalne ja liigutatud. Vaid u\u0308ks asi ha\u0308iris Lisbethi. Holger ra\u0308a\u0308kis, et tal oli ku\u0308las ka\u0308inud keegi Maj-Britt Torell, kes oli to\u0308o\u0308tanud St. Stefani lastepsu\u0308hhiaatria osakonnas, kus Lisbeth lapsena oli viibinud. Naine oli Lisbethi kohta lehest lugenud ja ulatas vanale advokaadile paki pabereid, mis tema arvates vo\u0303iksid huvi pakkuda. Kuid Holgeri so\u0303nul oli see ko\u0303ik vana tuttav laul selle kohta, kuidas Lisbethi kliinikus rihmadega kinni seoti ja muidu kohutavalt koheldi. \u201eSul pole vaja seda na\u0308ha,\u201d u\u0308tles Holger. Ometi oli dokumentides ilmselt ka midagi uut, sest kui Holger uuris loheta\u0308toveeringu kohta ja Lisbeth jutustas leegitseva su\u0308nnima\u0308rgiga naisest, ku\u0308sis mees:"}, {"text_idx": "#000027", "text": "\"Geneetika ja keskkonna uurimise registris Uppsalas. Minu meelestma lugesin seda kusagilt.\""}, {"text_idx": "#000028", "text": "\"See pidi siis olema kirjas uutes paberites,\" vastas Lisbeth."}, {"text_idx": "#000029", "text": "\"Arvad?\" ku\u0308sis Holger. \"Vo\u0303ib-olla ajan ma lihtsalt midagi segi.\""}, {"text_idx": "#000030", "text": "Vo\u0303ib-olla ajas ta to\u0303epoolest lihtsalt midagi segi. Holger oli vanaks ja\u0308a\u0308nud. Sellest hoolimata ja\u0308i see infokild Lisbethile meelde. See na\u0308ris teda pa\u0308rastlo\u0303unati, mil ta spordisaalis poksikotti tagus, ja hommikuti, kui ta keraamikato\u0308o\u0308kojas to\u0308o\u0308tas, see na\u0308ris teda ka praegu, kui ta keset oma kongi seisis ja ja\u0308lle po\u0303randale vahtis."}, {"text_idx": "#000031", "text": "Koguni po\u0303randal lebavad IQ-testi lehed na\u0308isid muutuvat ega ja\u0308tnud teda enam u\u0308ksko\u0303ikseks, pigem na\u0308isid need olevat Holgeri ja tema jutuajamise omamoodi ja\u0308tk, ja hetkeks ei taibanudki Lisbeth, mispa\u0308rast. Ent siis meenus talle, et ka su\u0308nnima\u0308rgiga naine oli lasknud tal teste teha. See lo\u0303ppes alati tu\u0308li ja ma\u0308ssuga, ja lo\u0303puks po\u0303genes ta kuueaastasena keset o\u0308o\u0308d kodunt."}, {"text_idx": "#000032", "text": "Siiski polnud ei testid ega ka po\u0303genemine ma\u0308lupiltide juures ko\u0303ige olulisemad. Lisbethis oli juba idanema hakanud kahtlus, et tema lapsepo\u0303lves oli midagi po\u0303himo\u0303tteliselt ta\u0308htsat, millest ta aru ei saanud, ja ta leidis, et see tuleb va\u0308lja uurida."}, {"text_idx": "#000033", "text": "To\u0303si, peagi pa\u0308a\u0308seb ta taas vabadusse ja saab teha, mida tahab. Aga ta teadis ka, et osakonnajuhataja Alvar Olsen on tal pihus. See polnud esimene kord, kui mees ru\u0308nnakut na\u0308hes selja po\u0308o\u0308ras. Osakond, mida ta juhatas ja mida seni peeti kriminaalhoolduse auks ja uhkuseks, oli tegelikult moraalse huku la\u0308vel ja Lisbeth mo\u0303tles, kas Alvar Olsen ei saaks aidata teda asjaga, mis oli ko\u0303igile siinsetele asukatele keelatud \u2013 internetiu\u0308hendusega."}, {"text_idx": "#000034", "text": "Ta kuulatas. Koridorist kostis vaheldumisi so\u0303bralikku jutuvada ja vandumist, uksed paukusid ja vo\u0303tmed ko\u0303lisesid, kajasid eemalduvad sammud. Seeja\u0308rel ja\u0308i ko\u0303ik vaikseks. Ainult ventilatsioonisu\u0308steem undas, ehkki see ei to\u0308o\u0308tanudki korralikult. Kambris oli la\u0308mbe ja va\u0308ljakannatamatult umbne. Lisbeth Salander vaatas po\u0303randal vedelevat testi ja mo\u0303tles Faria Kazi, Benito ja Alvar Olseni peale, ning kaelal ho\u0303o\u0303guva su\u0308nnima\u0308rgiga naise peale."}, {"text_idx": "#000035", "text": "Ta kummardas ja korjas paberid kokku, istus kirjutuslaua taha ja kritseldas kiiruga vastused valmis. Kui ta lo\u0303petas, helistas ta raudukse ko\u0303rval olevat ho\u0303bedast sisekella. Alvar Olsen vastas viivitades ja na\u0308rviliselt. Lisbeth u\u0308tles, et peab temaga otsekohe ra\u0308a\u0308kima."}, {"text_idx": "#000040", "text": "Loe katkendit Martin Lutheri lauako\u0303nedest"}, {"text_idx": "#000041", "text": "Loe katkendit: Clarice Lispector, \"Ta\u0308hetund\""}, {"text_idx": "#000043", "text": "90 raamatut 90 pa\u0308evaga. Stieg Larsson, \"Loheta\u0308toveeringuga tu\u0308druk\""}, {"text_idx": "#000044", "text": "Milliseid raamatuid osteti 2015. aastal ko\u0303ige rohkem?"}, {"text_idx": "#000045", "text": "To\u0303nu Karjatse filmikomm: poliitiliselt sama leige nagu 20 aastat tagasi"}, {"text_idx": "#000046", "text": "ETV2 inimo\u0303iguste kuu filmid avavad so\u0303navabaduse ko\u0303rget hinda"}, {"text_idx": "#000047", "text": "Kultuuriportaal soovitab: Leos Caraxi \"Annette\" Jupiteris"}, {"text_idx": "#000048", "text": "Mart Avi: olgu need so\u0303rmed, ko\u0303ri vo\u0303i keel - ko\u0303iki neid kontrollib meel"}, {"text_idx": "#000049", "text": "Ingmar Jo\u0303ela oma uuslavastusest: sobitumise teema on seal va\u0308ga oluline"}, {"text_idx": "#000053", "text": "Moekunstikino juht Helen Saluveer: tarbijana vo\u0303iks mo\u0303elda, mida me ostame"}, {"text_idx": "#000055", "text": "Suri arhitekt ja maalikunstnik Raul Paabo"}, {"text_idx": "#000057", "text": "Endla teater otsib lavastusse \"Rocco ja tema vennad\" noort osata\u0308itjat"}, {"text_idx": "#000058", "text": "Margus Allikmaa filmilinnakust: oleme la\u0308bira\u0308a\u0308kimistega lo\u0303pusirgel"}, {"text_idx": "#000059", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000061", "text": "Terje Pennie: mo\u0303tlesin to\u0303siselt na\u0308itlejakarja\u0308a\u0308ri lo\u0303petamisele"}, {"text_idx": "#000066", "text": "Vaata uuesti: muusikapa\u0308eva suur muusikama\u0308ng ETV-s"}, {"text_idx": "#000069", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000070", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000071", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000072", "text": "Edetabel. Aasta parimad albumid 2022"}, {"text_idx": "#000074", "text": "U\u0308levaade. Aasta parimad lood 2022"}, {"text_idx": "#000078", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]